Pirloning “Chelsi”, “Barselona” klublaridan biriga o‘tishiga Berluskoni halal bergan

33 yoshli “Yuventus” klubi yarim himoyachisi Andrea Pirloning aytishicha, unda o‘z vaqtida “Real”, “Chelsi”, “Barselona” klublariga o‘tish imkoniyati bo‘lgan ekan.

 Andrea Pirlo
“Men bir paytlar “Chelsi” bilan shartnoma shartlarini kelishib bo‘lganimdan so‘ng, Berluskoni meni to‘xtatib qolgan va “Milan”da qolganman. Keyinchalik, Kapello “Real”da ishlagan vaqtda 2006-yilda men madridliklar safiga borib qo‘shilishimga yaqin qolgan. Shuningdek, 2011-yilda Gvardiola meni “Barselona”ga taklif qilganida yana bir bor Berluskoni meni olib qolgan”, – deydi futbolchi.
“Ishonchim komilki, “Yuventus”ga o‘tish mening faoliyatimdagi eng muhim qarorim. “Milan”ni tark etganimdan afsuslanamanmi? Men o‘shanda nimanidir o‘zgartirishga qaror qilgandim. Men ikki tomon uchun ham qulay bo‘lgan  yangi g‘oyalar topishga harakat qilgandim”.